Diari Oficial de la Generalitat Valenciana


Sumari del DOGV 4343, del 25-09-2002 (2002/10912)

ORDE de 16 de setembre de 2002, de la consellera Portaveu del Govern de la Generalitat Valenciana per la qual es creen fitxers automatitzats amb dades de caràcter personal.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/09/16/(1)/dof/vci/html**

### Dades del document

Número de DOGV
:   4343

Data del DOGV
:   25-09-2002

Secció del DOGV
:   I. DISPOSICIONS GENERALS

Número del document
:   2002/10837


Data del document
:   16-09-2002

Organisme emissor
:   Presidència de la Generalitat

Tipus de document
:   Ordre

Descriptors 

:   * administració regional
    * base de dades
    * legislació
    * dades personals

ORDE de 16 de setembre de 2002, de la consellera Portaveu del Govern de la Generalitat Valenciana per la qual es creen fitxers automatitzats amb dades de caràcter personal. [2002/X10109]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en el seu article 2 que esta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, la citada llei orgànica disposa al seu article 20 que la creació, modificació o supressió dels fitxers de les administracions públiques només podrà fer-se mitjançant una disposició general publicada al Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, com també la potestat per a l'aprovació de la disposició de caràcter general creadora dels fitxers automatitzats, l'exercici dels quals recau en la conselleria competent per raó de la matèria.
  
D'altra banda, per al desenvolupament de la seua activitat, la Presidència de la Generalitat Valenciana, precisa la creació dels fitxers automatitzats relacionats a l'annex.
  
Per tant, a tenor del que establix l'article 35 de la Llei 5/1983, de 30 de desembre, de Govern Valencià, i després de complits els tràmits establerts a l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present resolució té com a objecte la creació del fitxer informatitzat que s'indica a l'annex que s'adjunta amb la present resolució, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables del fitxer adoptaran les mesures tècniques i organitzatives necessàries per a assegurar la confidencialitat, seguretat i integritat de les dades, com també que les dades automatitzades de caràcter personal s'usen per a les finalitats que foren recollides. Tot açò amb l'objecte de fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Els afectats del fitxer informatitzat mencionat poden exercir el seu dret d'accés, rectificació i cancel·lació de les dades, quan pertoque, davant l'òrgan que es concreta en esta resolució.
  
DISPOSICIÓ FINAL
  
La present resolució vigirà al sendemà de la seua publicació en el Diari Oficial de la Generalitat Valenciana
  
València, 16 de setembre de 2002
  
La consellera Portaveu del Govern,
  
ALICIA DE MIGUEL GARCÍA
  
ANNEX
  
Centre directiu: Conselleria del Portaveu del Govern. Direcció de Premsa del president.
  
Denominació del fitxer:
  
Beques premsa
  
a. Finalitat del fitxer i usos previstos per al mateix
  
Baremar expedients acadèmics per a cobrir les beques de Premsa de la Generalitat Valenciana
  
b. Persones o col·lectius sobre els qual es pretenga obtenir dades de caràcter personal o que resulte obligat de subministrar-les.
  
Els qui es presenten a la convocatòria anual de beques
  
c. Procediment de recollida de dades.
  
A través d'un formulari
  
d. Estructura bàsica del fitxer i descripció dels tipus de dades incloses en el mateix
  
Dades de caràcter identificatiu: DNI, nom i cognoms, direcció i telèfon.
  
Dades acadèmiques: formació
  
e. Cessions de dades de caràcter personal i, si fa el cas, les transferències de dades que es prevegen a països tercers
  
Conselleria d'Economia, Hisenda i Ocupació
  
f. Òrgan de l'administració responsable del fitxer
  
Direcció de Premsa del president.
  
g. Servicis o unitats davant els quals pogueren exercitar-se els drets d'accés, rectificació, cancel·lació i oposició
  
Direcció de Premsa del president.
  
h. Mesures de seguretat:


Còpia Permalink ELI